stanford-oval/wikipedia huggingface dataset:
אברה מנגיסטו
פעילות להשבתו מעזה > 2016–2017

במאי 2016, במהלך משחקה של מכבי נתניה מול בני יהודה, עלה אמיה טגה, קשר מכבי נתניה, למגרש, כשהוא לבוש בחולצה שחורה שעליה הכיתובים, "אברה מנגסיטו" מלפנים ו"יוסף סלמסה" מאחור. על מעשהו זה קנסה אותו התאחדות הכדורגל בתשלום בגין מעשה פוליטי במסגרת המשחק. טגה הגיב על כך ואמר בין היתר: ”פניתי למנהלת הליגה וביקשתי שכמו במקרה של גלעד שליט, שעלינו כל שחקני הכדורגל יחד עם חולצה עם שמו עליה, כך גם נעלה כל שחקני הכדורגל, עם השם של אברה מנגיסטו. אני לא יכול שלא להתנתק מהתחושה שהעובדה שמנגיסטו הוא אתיופי, היא זו שגורמת לתקשורת ולדעת הקהל להיות פחות בעניין שלו. אני משוכנע ש-70 אחוז מהציבור הישראלי לא שמעו עליו בכלל”.
בסוגיית שחרור מחבלים הבהירו בני משפחת מנגיסטו מספר פעמים שהם מתנגדים לשחרור מחבלים, ושעניינו של אברה כלל אינו קשור להיבטים אלה.
ביוני 2016 מחו משפחות מנגיסטו, גולדין ושאול מול שגרירות טורקיה על כך שלא כללו את ילדיהם בהסכם הפיוס שנחתם בין ישראל לטורקיה.
ביולי 2016 הפגינו בני משפחת מנגיסטו ופעילים חברתיים מול בתי כלא ביטחוניים, בניסיון למנוע את הביקורים ההומניטריים להם הם זוכים. תחילה הפגינו מול כלא אשל בבאר שבע, ולאחר מכן מול כלא הדרים בשרון, שם עיכבו משפחות מלהיכנס לכלא. יואל מרשק איש התנועה הקיבוצית ופעיל במטה המאבק אמר: ”חזרנו לכלא הדרים כדי להגיד לאימהות המחבלים עד כאן. אם לנו אין מידע על אברה מנגיסטו – נעשה הכל כדי למנוע גם מהן לקבל את המידע על הבנים שלהן. אנחנו דורשים מהאימהות, מהחמאס ומהצלב האדום הדדיות.”.
באמצע שנת 2017 הצטרפה למאבק קבוצת מתנדבים בראשות ראש השב"כ לשעבר יובל דיסקין, ובכירים נוספים במערכת הביטחון. אליהם הצטרפו גם מחבריו של הנווט רון ארד לצד בני הקהילה האתיופית.
בנובמבר 2017 יצאה משפחת מנגיסטו למסע הסברה בארצות הברית על מנת להשיבו לישראל. מסעם תועד על ידי צוות צילום של תאגיד השידור. בין היתר נכחו במטה האו"ם בניו יורק, ואחר כך ערכו מסיבת עיתונאים מחוץ לחדר מועצת הביטחון של האו"ם. במסעם זה נפגשו עם ראשי הארגונים היהודיים בניו יורק ובלוס אנג'לס, נציגים דיפלומטים מארצות הברית, אתיופיה, האיחוד האירופי והצלב האדום. בנוסף ביקרו בבית הלבן במפגש עם שליחו של נשיא ארצות הברית למזרח התיכון, ג'ייסון גרינבלט.
פעילות להשבתו מעזה > 2018–2019

במרץ 2018 הוקדש לפרשה פרק בתוכנית התחקירים עובדה.
באפריל 2018 הוקם אוהל מחאה להשבתו מול מעון ראש הממשלה. באותו החודש הפגינו כ-2,000 איש בהפגנות שתוכננו ברחבי הארץ על ידי צעירים בני העדה האתיופית. באחת ההפגנות נעצרו מספר מפגינים עקב ניסיון לחסימת כביש.
במאי 2018, בטקס הממלכתי לציון יום הזיכרון ליהודי אתיופיה שנספו בדרכם לישראל המתקיים ביום ירושלים, נאמו בפני העדה, נשיא המדינה ראובן ריבלין וראש ממשלת ישראל בנימין נתניהו בו התחייבו שישראל לא תשקוט עד שתחזיר את אברה הביתה. ריבלין הוסיף כי כמה שבועות קודם לכן בביקורו באתיופיה ביקש מנשיא אתיופיה, "שיעשה כל שביכולתו לסייע למאמצים להשיב את אברה שמוחזק בשבי החמאס למשפחתו".
במאי 2018 קיימה ועדת החוץ והביטחון של הכנסת דיון מיוחד בהשתתפות חברי כנסת רבים, מתאם שבויים ונעדרים במשרד ראש הממשלה, ירון בלום, ובני משפחת מנגיסטו – גשאו, אגרנש ואילן.
ביוני 2018 קיימו המשפחה והציבור הנאבק לשחרורו הפגנת מחאה מול בית הצלב האדום בתל אביב בדרישה לקבל אות חיים ומידע על מצבו. בנוסף, דרשו שיקבל טיפול רפואי, את התנאים ההומניטריים והזכויות המינימליות על פי האמנות הבין־לאומיות.
ב־11 בספטמבר 2019 נפגשו בני משפחת מנגיסטו עם יו"ר הרשות הפלסטינית, אבו מאזן. בפגישה זו שהתקיימה במוקטעה ביקשו בני המשפחה מאבו מאזן שיסייע להם במאמצים להשבת בנם הביתה. אבו מאזן בתגובה אמר שיפעל בכל הערוצים הקיימים להשבת בנם.
פעילות להשבתו מעזה > 2020–2022

בספטמבר 2020 הוציאו שלומי שבת ועדן אלנה את השיר מה אתה עובר שהוקדש לאברה מנגיסטו. כמו כן, הזכירו הדג נחש את הצורך בשחרורו של מנגיסטו בשירם בומבה בשורה:"אולי כבר תאמר מה בדבר אברה (מנגיסטו), אולי כבר תחזיר אותו בחזרה".
ב-22 באוגוסט 2021 חגגה אימו של אברה מנגיסטו, אגרנש מנגיסטו, את יום הולדתו של אברה לבדה. סרטון שלה חוגגת את יום הולדתו הופק על ידי עיריית אשקלון. הסרטון זכה לפרסום רב בתקשורת הישראלית.
בפברואר 2022, במסגרת פרק הפתיחה של העונה החמישית של "היהודים באים", ביצע עידו מוסרי שיר סאטירי שחיקה את "כשתבוא" של בעז שרעבי. הביצוע המחודש השווה בין הפעילות הציבורית בישראל להשבתו של רון ארד ובכללה השיר המקורי, לבין מיעוט הנוכחות של מנגיסטו בשיח הציבורי, ומתח ביקורת על הפערים בין המקרים בתור כאלו שנגרמו על רקע אפליה עדתית. הדובר בשיר הוא הציבור הישראלי, שבאמצעות שלל נימוקים מנסה להשקיט את מצפונו, ולהצדיק בפני מנגיסטו את חוסר הפעילות להשבתו: ”מה אשמתי שהוא חצה? זה מה שהוא רצה. לכן נשאיר אותו. נשאיר אותו. נשאיר אותו.”. למרות זאת, לא עולה הדבר בידו, והוא נאלץ להיוותר עם השאלה: ”עד מתי נשאיר אותו? נשאיר אותו? נשאיר אותו?”.
פעילות להשבתו מעזה > 2023–2025

ב-16 בינואר 2023, יום כניסתו של הרצי הלוי לתפקיד הרמטכ"ל ה-23, חמאס פרסם תיעוד של אברה מנגיסטו שבו אמר: ”אני האסיר אברה מנגיסטו, עד מתי אני נמצא פה בשבי אני וחבריי, אחרי שנים ארוכות איפה המדינה ועם ישראל מגורלנו”. בחמאס אמרו שהם "מדגישים את כישלונו של הרמטכ"ל היוצא אביב כוכבי" ו"שעכשיו הרמטכ"ל הנכנס הרצי הלוי יצטרך להתמודד עם נטל הכישלון הזה".
שחרורו

בזמן מלחמת חרבות ברזל, בעקבות החטיפה לעזה של אזרחים ישראלים רבים, אמר ראש הממשלה בנימין נתניהו כי הם פועלים להחזרת אברה מנגיסטו ושאר החטופים.
רשת BBC הבריטית דיווחה ב-6 בינואר 2025 כי היא קיבלה לידיה את רשימת 34 החטופים שחמאס טוען שהסכים לשחרר בפעימה ההומניטרית בעסקה המתגבשת. זמן קצר לאחר מכן פרסמה רשת א-שרק, שבבעלות סעודית, רשימה שמית ובה הופיעה שמו של מנגיסטו. בסופו של דבר הוא שוחרר והוחזר לישראל ב-22 בפברואר 2025 לאחר 3821 ימים בשבי.
ראו גם

אזרחים ישראלים שנעלמו ברצועת עזה
מארק בונאר

| --- | --- |
אין תמונה חופשית
 לידה:  19 בנובמבר 1968 (בן 56) אדינבורו, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2001 
 מקום לימודים:  תיכון ליית' 
 בן או בת זוג:  לוסי גסקל (2007–?) 
 פרופיל ב-IMDb
 
מארק בונאר (באנגלית: Mark Bonnar; נולד ב-19 בנובמבר 1968) הוא שחקן בריטי זוכה פרס באפט"א על תפקידו בסדרה "בלתי נשכח". הוא מוכר בעיקר מהופעתיו בתפקיד דאנקן האנטר בסדרה "שטלנד", ברונו ג'נקינס בסדרה "חדר מיון", הבלש פיני ב-"Psychoville", מייק דריידן בסדרה "שחיתות" ובתור ג'ון האלידיי בסדרה "Undercover".
ביוגרפיה

בונאר נולד באדינבורו, סקוטלנד.
בטלוויזיה הוא הופיע בתפקיד פיטר מייהו בסדרה "דם חדש" של ערוץ BBC One, ובתפקיד כריס בקומדיה המצליחה "קטסטרופה" של ערוץ 4. עוד גילם את הכומר אדם קולינגבורן בדרמה התקופתית "Home Fires" של רשת ITV, שיחק בתפקיד ג'ון האלידיי בסדרת הדרמה "Undercover", והופיע בתפקיד קבוע בדמות דאנקן האנטר בסדרה "שטלנד" בערוץ BBC1. תפקידים נוספים של בונאר בטלוויזיה היו בסדרות "ורה", "גרנטצ'סטר", "Case Histories", "גן עדן לנשים", "דוקטור הו", "Psychoville", "טאגרט", "Phoneshop" ובסדרה "פרדוקס". ב-2005 שיחק בונאר בתפקיד קבוע בדמות ברונו ג'נקינס בסדרה הרפואית "חדר מיון".
בתיאטרון שיחק בונאר ב-2012 בתפקיד בוסולה במחזה "הדוכסית ממלפי" בתיאטרון אולד ויק בלונדון. במאי 2007 הופיע במחזה "Philistines" בתיאטרון ליטלטון של התיאטרון המלכותי הלאומי. ב-2006 שיחק בסיבוב הופעות במחזה "Mammals" בתפקיד פיל. בדצמבר 2004 גילם את דייוויד במחזה "A Girl in a Car with a Man" באולם ג'רווד העליון של תיאטרון רויאל קורט. בספטמבר אותה שנה הופיע בתפקיד בנדיק ב"מהומה רבה על לא דבר" בתיאטרון סליסברי פלייהאוס. עוד ב-2004 שיחק במחזה "סיראנו דה ברז'ראק" בתיאטרון הלאומי. בספטמבר 2007 הופיע במחזה "Parade" בתיאטרון דונמאר ורהאוס.
בונאר מדבב ומופיע בלכידת תנועה של הדמות אדוארד "שחור הזקן" במשחק הווידאו "Assassin's Creed IV: Black Flag" משנת 2013. עוד הוא מופיע בדמות טאונסנד במשחק "Battlefield 1" משנת 2016.
בסדרת הטלוויזיה לפעוטות "טבע תום" הוא מדבב את הדמויות טוויגס ובוקס.
חיים אישיים

ב-28 בדצמבר 2007 התחתן בונאר עם השחקנית לוסי גסקל. בתם הבכורה, מרתה, נולדה ביולי 2011, ובנם סמואל נולד ביוני 2015.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001 |  | Rebus | מפקח בילוש ג'ים מרגוליס |  |
| 2002 | מחשבות רצחניות | Wire in the Blood | סטיבי מקטיר | בפרק "The Mermaids Singing" |
| 2003 |  | Loving You | בלש קולין מוריס |  |
| 2003 | טגארט | Taggart | ד"ר פיליפ גרדנר | בפרק "An Eye for an Eye" |
| 2005 | החיים שאחרי | Afterlife | בן ורקו | בפרק "Misdirection" |
| 2005 |  | Casualty@Holby City | ברונו ג'נקינס | סדרת טלוויזיה (2 פרקים) |
| 2005–2006 | חדר מיון | Casualty | ברונו ג'נקינס |  |
| 2007 |  | The Trial of Tony Blair | טומי |  |
| 2007 |  | Nuclear Secrets | פנקובסקי |  |
| 2007 |  | The Bill | ריי מור | סדרת טלוויזיה |
| 2007 | חקירות המפקח לינלי | The Inspector Lynley Mysteries | בלש אד הארווי | בפרק "Know Thine Enemy" |
| 2007 |  | Britz | ריצ'רד | סרט טלוויזיה |
| 2009 | פרדוקס | Paradox | סמל בילוש בן הולט |  |
| 2010 |  | PhoneShop | דון | בפרק "Salesman of the Month" |
| 2011 | דוקטור הו | Doctor Who | ג'ימי | בפרק "The Almost People" ובפרק "The Rebel Flesh" |
| 2011 |  | Psychoville | הבלש פיני | סדרת טלוויזיה |
| 2012 |  | Playhouse Presents | ג'רי מקלוסקי | בפרק "The Minor Character" |
| 2012 | 2012 | Twenty Twelve | בן פארל |  |
| 2012 | גן עדן לנשים | The Paradise | פיטר אדלר |  |
| 2013– | שטלנד | Shetland | דאנקן האנטר |  |
| 2013 | עדות אילמת | Silent Witness | פירס כריסטי |  |
| 2013 |  | Case Histories | אנדי מרשל |  |
| 2013 | Assassin's Creed IV: Black Flag | Assassin's Creed IV: Black Flag | אדוארד "שחור הזקן" טיץ' | משחק וידאו |
| 2014 | שחיתות | Line of Duty | סגן מפקד המשטרה דריידן | סדרת טלוויזיה; 6 פרקים |
| 2014 | חוק וסדר: בריטניה | Law & Order: UK | מארק גלנדון | בפרק "Hard Stop" |
| 2014 | גרנטצ'סטר | Grantchester | ד"ר רובינסון | סדרת טלוויזיה (פרק אחד) |
| 2014 |  | Camera Trap | איאן |  |
| 2015 | רציחות במידסומר | Midsomer Murders | ויליאם קרנבון | בפרק "A Vintage Murder" |
| 2015 |  | All the Ordinary Angels | מר טיילור |  |
| 2015 | ורה | Vera | דני פריור | בפרק "Muddy Waters" |
| 2015 |  | Home Fires | הכומר אדם קולינגבורן |  |
| 2015 | ד"ר ג'קיל ומיסטר הייד | Jekyll & Hyde | לורד פרות'רו | סדרת טלוויזיה |
| 2019-2015 | קטסטרופה | Catastrophe | כריס | סדרת טלוויזיה; 20 פרקים |
| 2016 | בית ספר במצור | Billionaire Ransom | לורנס קלוז | סרט קולנוע |
| 2016– |  | Undercover | ג'ון האלידיי |  |
| 2016– | דם חדש | New Blood | פיטר מייהו | סדרת טלוויזיה |
| 2016 | פורידג' | Porridge (2016) | הקצין מיקי | פיילוט |
| 2017 | בלתי נשכח | Unforgotten | קולין אוסבורן | עונה שנייה |
| 2017 | חצר עץ התפוח | Apple Tree Yard | גארי קרמייקל | מיני-סדרה |
| 2018 | אנושיים | Humans | ניל | סדרת טלוויזיה (עונה 3) |
| 2019–2023 | רגשות אשמה | Guilt | מקס מק'קול | תפקיד ראשי (3 עונות); 12 פרקים |
| 2020 | השעשועון | Quiz | פול סמית' | מיני-סדרה |
| 2022 | האיש שלא היה | Operation Mincemeat | אס טי ג'ון הורספל | סרט |
| 2023 | האסדה | The Rig | אלווין אוונס | 2 פרקים |
| 2023 | תעלומת הבלש החובב (אנ') | Murder Is Easy | הכומר ארתור האמבלבי | 2 פרקים |
| 2023 | עולם בלהבות | World on Fire | סר ג'יימס | 5 פרקים |
| 2025 | לוקרבי (אנ') | Lockerbie: A Search for Truth | רודריק מק׳גיל | מיני-סדרה |
| 2025 |  | Last Breath |  |  |
תפקידים ברדיו

| תאריך | שם | תפקיד | בימוי | הערות |
| --- | --- | --- | --- | --- |
| 22 במרץ 2006 | A Tiny Light in the Darkness | דניאל | לו קמפ | בתוכנית "Afternoon Play" ברדיו 4 של ה-BBC |
| 17 באוגוסט 2007 | Cut to the Heart | פיט | קירסטי ויליאמס | בתוכנית "Afternoon Play" ברדיו 4 של ה-BBC |
| 6 ביולי 2008 | Piper Alpha |  | טובי סוויפט | בתוכנית "Drama on 3" ברדיו 3 של ה-BBC |
הערות שוליים

↑  Assassin's Creed IV: Black Flag on YouTube
↑  "Series 5, Box of Tricks: Credits". BBC Online. נבדק ב-16 במאי 2016. {{cite web}}:  (עזרה)
↑  Bill Gibb (11 בינואר 2017). "Mark Bonnar on Unforgotten and stepping into the shoes of a legend for Porridge remake". Sunday Post. {{cite web}}:  (עזרה)
↑  BBC – Afternoon Play – Cut to the Heart
↑  BBC – Drama on 3 – Piper Alpha
| --- | --- |
בקרת זהויות :  NLI: 987011827763905171  GND: 1297464931  ISNI: 0000 0001 3380 2884  LCCN: nr2007013365  MusicBrainz: edbc40a6-970b-4e5a-a1fc-1565eb9616fd  SUDOC: 248209582  VIAF: 1354147665857860670001   WorldCat (עם VIAF): 1354147665857860670001
ג'וזף אלטין

| --- | --- |

ג'וזף אלטין, 2012
 לידה:  12 בפברואר 1983 (בן 42) לונדון, הממלכה המאוחדת 
 שם במה:  Yousef Altin 
 שם לידה:  Yusuf Altın 
 מדינה:  הממלכה המאוחדת 
 תקופת הפעילות:  מ-1999 
 פרופיל ב-IMDb
 
ג'וזף אלטין (באנגלית: Josef Altin, שם מקורי: יוסוף אלטין, בטורקית: Yusuf Altın; נולד ב-12 בפברואר 1983) הוא שחקן קולנוע וטלוויזיה אנגלי. אלטין גילם את פייפאר בסדרת הפנטזיה "משחקי הכס" של HBO. תפקידים בולטים נוספים שלו היו בדמות אקרם בסרט "סימנים של כבוד", ובסדרות "The Bill", "פיפ שואו" ו"חדר מיון". הוא כיכב במחזה המצליח "The Empire" מאת די סי מור בתיאטרון רויאל קורט בלונדון. בסדרת הטלוויזיה הקומית "הוא והיא" גילם את דמותו של דארן.
ביוגרפיה

אלטין נולד בלונדון למשפחה טורקית. הופעת הבכורה שלו בטלוויזיה הייתה בדמות גארי בסדרת הדרמה "Psychos". ב-2004 שיחק לראשונה בסדרה בריטית בולטת בה הופיע בתפקיד מלצר. במשך השנים הופיע אלטין בסדרה "The Bill" פעמים אחדות בתפקידים שונים. אחרי הופעתו בסדרה הפך לשחקן מבוקש ולוהק לתפקידים רבים בסדרות טלוויזיה ובסרטי קולנוע.
ב-2007 הופיע אלטין בשני סרטים, האחד "בוי A" בדמות בריון, והשני בסרט "סימנים של כבוד" בדמות אקרם.
בטלוויזיה שיחק אלטין בסדרות שונות בהן "פיפ שואו", "רופאים", "רובין הוד", "חדר מיון", "Little Miss Jocelyn", "תחבולות חדשות", "כמעט אנושיים", "עברייני על" ו"חוק וסדר: UK".
אלטין גילם את דמותו של פיפאר הידוע בשם פיפ בסדרת הפנטזיה של HBO "משחקי הכס".
ב-2015 כיכב אלטין בשני סרטי קולנוע "נקרופוליס" ו"ילד 44". ב-2016 שיחק אלטין בסרט הקצר "I Dream of Zombies". עוד בטלוויזיה כיכב בתפקיד ריאן בסיטקום "Chewing Gum", ובסדרה של רשת Hulu "פרוצות" בתפקיד פרינס ראסלאס, צעיר החי ומתפרנס מזנות ברחובות של קובנט גרדן.
וידאו קליפים

Jamie T – If You Got The Money 2007
Javeon - Give Up 2013
הערות שוליים

↑  '"`UNIQ--templatestyles-00000000-QINU`"'"Game of Thrones with Josef Altin". flicksandthecity.com. 22 בפברואר 2013. נבדק ב-29 בספטמבר 2016. {{cite web}}:  (עזרה)
↑  '"`UNIQ--templatestyles-00000002-QINU`"'"Josef Altin – Game of Thrones | Interview | April 2014 - Hit The Floor". hitthefloor.com. 7 באפריל 2014. נבדק ב-29 בספטמבר 2016. {{cite web}}:  (עזרה)
↑  '"`UNIQ--templatestyles-00000004-QINU`"'"Child 44, Breathe, & Narcopolis with Josef Altin". flicksandthecity.com. 30 באוגוסט 2013. נבדק ב-29 בספטמבר 2016. {{cite web}}:  (עזרה)
↑  '"`UNIQ--templatestyles-00000006-QINU`"'Naylor, Mary (17 באפריל 2016). "Zomcom shot in Reading stars Game of Thrones' Pyp". getreading.co.uk. {{cite web}}:  (עזרה)
| --- | --- |
בקרת זהויות :  GND: 1061702588  ISNI: 0000 0001 0317 0281  LCCN: no2010135286  MusicBrainz: 9b13a228-d312-42b2-9056-1968e7db2b4d  VIAF: 154026199   WorldCat (עם VIAF): 154026199
1953 בטלוויזיה

| 0 | 1 | 2 | 3 |
| --- | --- | --- | --- |
|  |  | 1953  בטלוויזיה |  |
< · 1951 · 1952 — 1953 — 1954 · 1955 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 1953 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
19 במרץ – טקס פרסי האוסקר ה-25 משודר על ידי NBC בארצות הברית ובכך הופך לטקס פרסי האוסקר הראשון שמשודר בשידור חי בטלוויזיה.
2 ביוני – טקס ההכתרה של המלכה אליזבת השנייה משודר על ידי ה-BBC מלונדון. לפי ההערכות מעל ל-20 מיליון אנשים ברחבי העולם צפו בטקס ההכתרה בשידור חי.
28 באוגוסט – רשת הטלוויזיה Nippon Television (אנ') מתחילה את שידוריה ביפן.
26 בנובמבר – NBC משדרת את השידור הטלוויזיוני הראשון שלה במצעד חג ההודיה של מייסי בניו יורק.
30 בדצמבר – הטלוויזיות הצבעוניות הראשונות מוצעות למכירה בארצות הברית
סדרות ותוכניות טלוויזיה חדשות ב-1953

פרק זה לוקה בחסר. אנא תרמו לוויקיפדיה ו.
| תאריך עלייה לשידור | שם הסדרה | סוגה | רשת השידור המקורי |
| --- | --- | --- | --- |
| 29 בספטמבר | Make Room For Daddy (אנ') | קומדיית מצבים | ABC |
| 9 באוקטובר | Topper (אנ') | קומדיית מצבים | CBS |
"Topper"
"Make Room For Daddy"
סדרות ותוכניות בולטות שבוטלו או הסתיימו ב-1953

פרק זה לוקה בחסר. אנא תרמו לוויקיפדיה ו.
נולדו

פרק זה לוקה בחסר. אנא תרמו לוויקיפדיה ו.
11 בינואר – ג'ון סשנס, שחקן וקומיקאי בריטי (נפטר ב-2020)
8 בפברואר – מרי סטינבורגן, שחקנית קולנוע וטלוויזיה אמריקאית
16 במאי – פירס ברוסנן, שחקן קולנוע וטלוויזיה אירי
17 במאי – יוקו שימאדה, שחקנית יפנית (נפטרה ב-2022)
13 ביוני – טים אלן, שחקן אמריקאי
נפטרו

פרק זה לוקה בחסר. אנא תרמו לוויקיפדיה ו.
פרסים

פרק זה לוקה בחסר. אנא תרמו לוויקיפדיה ו.
הערות שוליים

| שנים בטלוויזיה |
| --- | --- | --- |
| המאה ה-20 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
פין קול

| --- | --- |
אין תמונה חופשית
 לידה:  9 בנובמבר 1995 (בן 29) לונדון, הממלכה המאוחדת 
 שם לידה:  Finlay Lewis Cole 
 מדינה:  הממלכה המאוחדת 
 תקופת הפעילות:  מ-2012 
 מקום לימודים:  Esher College 
 פרופיל ב-IMDb
 
פינלי לואיס ג'. קול (באנגלית: Finlay Lewis J. Cole; נולד ב-9 בנובמבר 1995) הוא שחקן אנגלי. הוא ידוע בעיקר מהופעתו בתפקיד מייקל גריי בסדרת הטלוויזיה "כנופיית ברמינגהאם" (2014–2022) של ה-BBC, ובזכות הופעתו בתור ג'ושוע ג'יי קודי בסדרה "ממלכת החיות" (אנ') (2016–2022) של TNT.
ביוגרפיה

קול נולד בשכונת קינגסטון שעל התמזה (אנ') שבלונדון, אנגליה. הוא הבן הרביעי מבין חמישה בנים. כשהיה ילד רצה לעבוד בספנות כמו אביו. אחיו הגדול הוא השחקן ג'ו קול, איתו כיכב בסדרה "כנופיית ברמינגהאם". ג'ו עזר לפין לקבל אודישן לתפקיד הראשון שלו.
קריירה

בשנת 2012 השתתף בתור ניצב בסרט "Offender" בו כיכב אחיו.
בשנת 2014 הצטרף קול לצוות השחקנים הראשי בעונתה השנייה של סדרת הדרמה והפשע "כנופיית ברמינגהאם" של ה-BBC המתארת את קורותיה של כנופיית פשע ברמינגהאם שבאנגליה בתקופה שלאחר מלחמת העולם הראשונה. קול גילם בסדרה את מייקל גריי, בנה האובד של פולי (הלן מקרורי), אשר מצטרף אליה לעסקי המשפחה כרואה חשבון.
בשנת 2015 הופיע פין בתפקיד אריק בירלינג בסרט הטלוויזיה "המפקח בא" (אנ') שכתבה הלן אדמונדסון על בסיס מחזה באותו שם (אנ') מאת ג'ון בוינטון פריסטלי (אנ') ששודר בערוץ BBC One.
בשנים 2016–2022 כיכב קול בתור אחת הדמויות הראשיות בדמותו של ג'ושוע ג'יי קודי בסדרת הדרמת הפשע "ממלכת החיות" (אנ') של רשת הטלוויזיה האמריקאית TNT.
בשנת 2018 גילם את שון וואלאס בסרט האימה והקומדיה "תיכון סלוטרהאוס שולט" (אנ').
בשנת 2019 כיכב בתפקיד ראשי לצד מרגו רובי בסרט המותחן התקופתי "ארץ החלומות" (אנ') בדמותו של יוג'ין אוונס.
בשנת 2020 שיחק בסרט הדרמה "Here Are the Young Men" בבימויו של אואן מאקן המבוסס על רומן באותו שם מאת רוב דויל.
בשנת 2021 גילם את דמותו הצעירה של אחיו של דומיניק "דום" טורטו בסרט "מהיר ועצבני 9".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | Offender | ניצב |  |
| 2018 | תיכון סלוטרהאוס שולט (אנ') | שון וואלאס |  |
| 2019 | ארץ החלומות (אנ') | יוג'ין אוונס |  |
| 2020 | Here Are the Young Men | ג'וזף קירני |  |
| 2021 | מהיר ועצבני 9 | טורטו בצעירותו |  |
| 2023 | כלואה | ג'יימי |  |
| 2025 | לכודים (אנ') | כריס למונס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014–2022 | כנופיית ברמינגהאם | מייקל גריי | תפקיד ראשי (עונות 6-2); 27 פרקים |
| 2015 | המפקח בא (אנ') | אריק בירלינג | סרט טלוויזיה של BBC One |
| 2015 | לואיס | אולי טדמן | 2 פרקים |
| 2016–2022 | ממלכת החיות (אנ') | ג'ושוע ג'יי קודי | תפקיד ראשי (6 עונות); 75 פרקים |
הערות שוליים

↑  '"`UNIQ--templatestyles-00000000-QINU`"'"Discovery: Finn Cole". Interview Magazine. 2016-06-15. נבדק ב-2016-06-17.
↑  '"`UNIQ--templatestyles-00000002-QINU`"'"Finn Cole". IMDb. נבדק ב-2016-06-17.
↑  '"`UNIQ--templatestyles-00000004-QINU`"'"Interview: Peaky Blinders' Finn Cole". www.creativeengland.co.uk. אורכב מ-המקור ב-2018-12-07. נבדק ב-2016-06-17.
↑  '"`UNIQ--templatestyles-00000006-QINU`"'"BBC One - an Inspector Calls".
| --- | --- |
בקרת זהויות :  GND: 1234943859  LCCN: no2018020383  VIAF: 33151715587613780322   WorldCat (עם VIAF): 33151715587613780322
גרטה גרוויג

| --- | --- |

גרוויג, 2018
 לידה:  4 באוגוסט 1983 (בת 41) סקרמנטו, קליפורניה, ארצות הברית 
 מדינה:  ארצות הברית ארצות הברית
 תקופת הפעילות:  מ-2006
 מקום לימודים:  קולג' ברנרד 
 בן או בת זוג:  נואה באומבאך (2023–?)   נואה באומבאך (2011–2023) 
 מספר צאצאים:  2
 פרסים והוקרה:  פרס מועצת המבקרים הלאומית לבמאי הטוב ביותר (28 בנובמבר 2017)  פרס איגוד מבקרי הקולנוע האמריקאי  למשחק הטוב ביותר (12 בינואר 2020)  פרס איגוד מבקרי הקולנוע האמריקאי  למשחק הטוב ביותר (14 בינואר 2024)  טיים 100 (2018)  פרס אינדפנדנט ספיריט לתסריט הטוב ביותר (3 במרץ 2018)  אשת השנה (6 במרץ 2024) 
 פרופיל ב-IMDb
 חתימה:   
 
גרוויג בפרמיירה לסרט "קשר לא מחייב", 2011
גרטה סלסט גרוויג (באנגלית: Greta Celeste Gerwig;‏ נולדה ב-4 באוגוסט 1983) היא שחקנית, תסריטאית ובמאית קולנוע אמריקאית. הייתה מועמדת פרס גלובוס הזהב לשנת 2014 על משחקה בסרט "פרנסיס הא" ומועמדת לשלושה פרסי אוסקר על בימוי ותסריטאות הסרט "ליידי בירד" ועל התסריט בסרט "נשים קטנות".
ביוגרפיה

גרוויג נולדה וגדלה בסקרמנטו שבארצות הברית, למשפחה נוצרית-אוניטריאנית. בתם של האחות-המיילדת כריסטין ושל הבנקאי גורדון גרוויג. התחנכה גם בבית ספר קתולי לבנות-בלבד.
היא בוגרת תואר ראשון בפילוסופיה ובספרות אנגלית מקולג' ברנארד של אוניברסיטת קולומביה שבניו יורק.
חיים אישיים

גרוויג מתגוררת בברוקלין שבניו יורק עם הקולנוען האמריקאי-יהודי נואה באומבך, עמו היא בזוגיות מאז 2011. להם 2 ילדים שנולדו במרץ 2019 ובפברואר 2023.
קריירה

הופעותיה הראשונות היו עוד כסטודנטית, בסרטים העצמאיים של במאי סרטי הממבלקור ג'ו סוואנברג, "LOL" ו"חנה עולה במדרגות", אשר גרוויג השתתפה בכתיבת התסריט שלו. ב-2008 יצרה לראשונה סרט עצמאי ביחד עם סוואנברג, בשם "לילות וסופי שבוע"; השניים כיכבו בתפקידים הראשיים בסרט שגם כתבו. עוד באותה שנה, הופיעה סרט האימה העצמאי "ראש שקית נייר" של האחים ג'יי ומארק דופלאס, האחרון הופיעה לצדה ל"חנה עולה במדרגות".
ב-2009 הופיעה בסרט האימה "בית השטן", שהיה סרטה הראשון מחוץ לז'אנר סרטי האינדי.
ב-2010 זכתה גרוויג להכרה בעקבות הופעתה לצידו של בן סטילר בדרמה הקומית "גרינברג". הופעתה זכתה לביקורות טובות והיא קיבלה מועמדות לפרס אינדפנדנט ספיריט, בקטגוריית השחקנית הטובה ביותר בתפקיד ראשי.
ב-2011 הופיעה בקומדיות "קשר לא מחייב" בתור פטריס, חברתה הטובה של ד"ר אמה קורצמן (נטלי פורטמן); ובסרט "ארתור", בתור נעמי קווין, מדריכת הסיור של הפלייבוי ארתור באץ' (ראסל בראנד).
בשנת 2012 כיכבה בתפקיד הראשי בסרט הדרמה-קומי שצולם כולו בשחור-לבן "פרנסס הא" שביים וכתב נואה באומבך ואף גרוויג נטלה חלק בכתיבת התסריט שלו. היא קיבלה מועמדות לפרס גלובוס הזהב לשחקנית הטובה ביותר - סרט קומדיה או מוזיקלי.
בשנת 2015 כיכבה בקומדיה הרומנטית "הרומן של מגי" כאשר גילמה את דמותה של מגי, צעירה ניו-יורקית שמחליטה להביא ילד לעולם עם או בלי מערכת יחסים. באותה שנה שיתפה פעולה פעם נוספת עם נואה באומבך, כשותפה לתסריט וכשחקנית ב"גברת אמריקה".
בשנת 2016 שיחקה בסרט הדרמה הביוגרפי "ג'קי" על ג'קלין קנדי-אונאסיס, רעייתו של נשיא ארצות הברית ג'ון פ. קנדי, בכיכובה של נטלי פורטמן. בהמשך השנה שיחקה בדרמה הקומית של הבמאי מייק מיילס, "נשות המאה ה-20", לצד אנט בנינג ואל פנינג.
היא כתבה וביימה את הסרט "ליידי בירד" שיצא לאקרנים ב-2017. הסרט זכה בפרס גלובוס הזהב לסרט הטוב ביותר - קומדיה או מוזיקלי והועמד למספר פרסי אוסקר, בין השאר בקטגוריות הסרט הטוב ביותר והבמאית הטובה ביותר. גרוויג היא האישה החמישית בהיסטוריה שהייתה מועמדת לפרס הבמאית הטובה ביותר.
בשנת 2018 דיבבה את דמותה של טרייסי ווקר בסרט "אי הכלבים" של וס אנדרסון.
בשנת 2019 יצא לאקרנים סרטה "נשים קטנות", העיבוד הקולנועי של גרוויג לרומן בעל אותו השם, אותו היא ביימה וכתבה עבורו את התסריט. הסרט הועמד אף הוא למספר פרסי אוסקר, ביניהם בקטגוריית הסרט הטוב ביותר ובקטגוריית התסריט המעובד, מועמדות שניתנה לגרוויג עצמה כתסריטאית הסרט.
בנובמבר 2021 הוכרז שתכתוב את התסריט לסרט "שלגיה", המשמש כעיבוד לייב-אקשן לסרט "שלגיה ושבעת הגמדים" של אולפני ההנפשה של וולט דיסני. סרט זה יצא לאקרנים ב-2025.
ביולי 2023 יצא לאקרנים הסרט "ברבי" אותו ביימה, ושאת התסריט שלו כתבה ביחד עם בעלה דאז נואה באומבך.